शादी के दो साल बाद पत्नी की छोटी हाइट बताकर पति ने बुरी तरह पीटा – Crimenazar.Com | Crime News | Murder | Rape | Corruption News
शादी के दो साल बाद पत्नी की छोटी हाइट बताकर पति ने बुरी तरह पीटा
एमपी के छतरपुर जिले के एक गांव का अजीब मामला सामने आया है। यहां एक पति ने अपनी पत्नी को बुरी तरह पीट-पीटकर घायल कर दिया। पत्नी की हाइट उसके पति से छोटी थी। इस वजह पर पति रोजाना ताना मारता था। एक दिन विवाद बढ़ गया और उसने अपनी पत्नी को बुरी तरह पीट डाला। पुलिस ने महिला की शिकायत पर उसके पति के खिलाफ मामला दर्ज कर लिया है।
पूरा मामला छतरपुर जिले के फुटवारी गांव का है। यहां रहने वाले पति ने अपनी पत्नी रानी की पिटाई कर घायल कर दिया, बात सिर्फ इतनी सी थी कि पति को पत्नी का कद छोटा लगता है। इस वजह से पति उसे आए दिन ताना मारता था। रानी ने पति रोहित के खिलाफ मारपीट का मामला दर्ज करवाया है।
दरअसल दो साल पहले उसकी शादी नवीन फुटवारी गांव निवासी रोहित से हुई थी। उसके बाद पति शराब पीकर मारपीट करने लगा। मारपीट का ये सिलसिला आजतक जारी है। छह माह पहले उसने एक बेटे को जन्म दिया। बुधवार को सुबह के समय रोहित ने छोटी सी बात पर फिर विवाद शुरू कर दिया और मेरा कद छोटा बताकर मारपीट शुरू कर दी। रानी का कहना है कि पति ने उसका जीवन नरक बना दिया है। अब वह उसके साथ नहीं रहना चाहती।
पुलिस ने रानी की शिकायत पर आरोपी रोहित के खिलाफ मामला दर्ज कर लिया है। रानी ने बताया कि उसका पति दूसरी शादी करना चाहता है, इसलिए वह उसके साथ किसी न किसी बात को लेकर मारपीट कर उसे भगाना चाहता है। पुलिस ने रानी की शिकायत कर जांच शुरू कर दी है।
Previous मुलायम ​परिवार के खिलाफ खड़ी ​दिखीं अपर्णा